Source: http://www.bihon.ro/invinsi-fara-drept-de-apel/1506794
Timestamp: 2018-05-20 23:30:19+00:00

Document:
Învinşi fără drept de apel - BIHON
la	20. februarie 2015 09:09	 Reactualizat la:	 20. februarie 2015 09:11
Ramiro Georgescu a marcat un gol în meciul cu Steaua FOTO: ROLLANDFOTO
Poloiştii de la CSM Digi au fost înfrânţi categoric în primul meci al derby-ului cu Steaua.
Campioana CSM Digi a fost de nerecunoscut în partida de joi seară, nereuşind să ofere Stelei o replică la nivelul cu care ne obişnuise în sezoanele precedente. Steaua s-a impus la o diferenţă de patru goluri şi a luat o opţiune serioasă pentru clasarea pe primul loc la finele sezonului regulat.
CSM Digi a deschis scorul prin Korolja, dar gazdele şi-au adjudecat primul sfert cu 4-2, pe fondul unui joc foarte slab în apărare al orădenilor. Lucrurile s-au agravat pentru oaspeţi în sfertul secund, când Ghiban şi Robu au mărit avantajul Stelei, scor 6-2. Negrean a înscris apoi din penalty, după o perioadă de zece minute fără gol a echipei noastre. Handicapul a crescut apoi la cinci goluri după reuşitele lui Randjic, respectiv al inepuizabilului Filipovic şi meciul era practic jucat. Scorul la pauză, 8-3, oferea slabe speranţe de redresare pentru orădeni, după aspectul general al jocului. Din nefericire, Steaua s-a distanţat şi mai mult în sfertul trei, când scorul a devenit 11-5. CSM Digi a redus din proporţiile eşecului în sfertul patru, când a marcat de două ori prin R. Georgescu şi Korolja. Scorul final, 11-7, oferă prima şansă Stelei în duelul pentru primul loc al clasamentului.
Pentru a devansa Steaua, CSM Digi ar trebui să câştige meciul de azi la o diferenţă de trei goluri sau chiar şi la două, cu condiţia de a înscrie mai multe goluri în deplasare faţă de adversara sa. Partidele din tur dintre CSM Digi şi Steaua s-au încheiat cu scorurile de 11-8, respectiv 10-11. Departajarea celor două echipe în caz de egalitate de puncte se face pe baza golaverajului din meciurile directe.
Bazinul Steaua. Spectatori: circa 500
Steaua – CSM Digi 11-7 (4-2, 4-1, 3-2, 0-2)
Steaua: Drăguşin, T. Popescu – portari; M. Gheorghe 1, Diaconu, Chioveanu, Buşilă, Filipovic 4, Nastran 1, Randjic 2 (1 din penalty), Robu 2, Ghiban 1, Goanţă, Teohari, P. Popescu. Antrenor: Ionuţ Angelescu
CSM Digi: Pjetlovic, D. Creţu – portari; R. Szabó 1, Negrean 3 (1 din penalty), Korolja 2, Alexa, Popoviciu, Freundlich, Cupic, A. Creţu, Dunca, R. Georgescu 1, Kádár. Antrenor: Dorin Costrăş

References: CSM 
 CSM 

CSM 
 CSM 
 CSM 
 CSM 
 CSM 

CSM